Publication: Magyar Közlöny
Issue: MK-2009-184 (Year: 2009, Number: 184)
Era: 2004-2010
Section: Az Alkotmánybíróság következetes álláspontja, hogy a 61/1992. (XI. 20.) AB határozat óta, hogy a közterhekhez való
Paragraph Index: 1280

Az Alkotmánybíróság következetes álláspontja, hogy a 61/1992. (XI. 20.) AB határozat óta, hogy a közterhekhez való hozzájárulás alapvetõ kötelezettsége alóli mentesülésre vagy bizonyos mértékû kedvezményre senkinek sincs az Alkotmányon alapuló alanyi joga. A mentességek és kedvezmények meghatározásánál a jogalkotót széles körû mérlegelési jog illeti meg. Ennek gyakorlása során tekintettel lehet bizonyos, az Alkotmányban is nevesített jogokra, de ezen túlmenõen érvényre juttathat az Alkotmányból közvetlenül le nem vezethetõ, esetenként rövid távra irányadó gazdaságpolitikai, életszínvonal-politikai, szociálpolitikai és egyéb célkitûzéseket. Ekként tehát, noha a jogalkotóta mentességekés kedvezményekmegállapításánális kötikaz Alkotmánybanmeghatározottjogi korlátok, a jogalkotóimérlegelésnélnem a jogi, hanem az egyéb szempontokjátsszáka meghatározó szerepet, s ebbõl eredõen az esetleges helytelen, a társadalom érdekeivel ellentétes tartalmú mérlegelés is elsõdlegesen politikai felelõsséget von maga után (ABH 1992, 280, 281.). Mindebbõl következik az is, hogy a korábban nyújtott adómentesség fenntartására általában nincs alkotmányosan levezethetõ kötelezettsége a jogalkotónak. Az Országgyûlés jogosult adómentességeket megállapítani, de jogában áll a mentességek körének szûkítése is (1416/D/1996. AB határozat, ABH 2002, 788, 792.).

Source: https://magyarkozlony.hu/hivatalos-lapok/4f7c89508ea8f5307ca7b3fd2937efc171c07102/dokumentumok/067deb82bc231d62b26fe3f1ae1296afe02c82c5/letoltes